|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΚΑΡΔΙΤΣΑΣ****Δ/ΝΣΗ ΠΡΟΓΡΑΜΜΑΤΙΣΜΟΥ ΠΛΗΡΟΦΟΡΙΚΗΣ & ΔΙΑΦΑΝΕΙΑΣ****ΤΜΗΜΑ ΠΡΟΓΡΑΜΜΑΤΙΣΜΟΥ****ΚΑΡΔΙΤΣΑ 07-06-2018**  | ***Προμήθεια κοινόχρηστων ποδηλάτων****ΑΡΙΘΜΟΣ ΤΕΧΝΙΚΗΣ*  *ΕΚΘΕΣΗΣ\_\_9632\_\_* *KA:* **15-7132.0001**CPV : 34430000-0 |
| ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ**:** | ***2.000 €*** |
|  ΠΟΣΟ ΤΕΧΝΙΚΗΣ ΕΚΘΕΣΗΣ**:** | **2.000 €** |

# ΤΕΧΝΙΚΗ ΠΕΡΙΓΡΑΦΗ & ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

Με την παρούσα μελέτη που συντάχθηκε σύμφωνα με τις διατάξεις του Ν. 4412/2016, προβλέπεται η ανάθεση της ακόλουθης προμήθειας, όπως αναλυτικά παρακάτω :

«Προμήθεια κοινόχρηστων ποδηλάτων» ΑΙΤΟΥΜΕΝΗΣ ΣΥΝΟΛΙΚΗΣ ΠΙΣΤΩΣΗΣ (ΜΕ ΦΠΑ 24% ): 2.000,00 €

Με την παρούσα τεχνική περιγραφή προβλέπεται η προμήθεια οκτώ (8) ποδηλάτων πόλης, για τις ανάγκες των υπηρεσιακών μετακινήσεων των δημοτικών υπαλλήλων και της δημοτικής αρχής.

Πιο αναλυτικά, προβλέπεται η προμήθεια :

* δύο (2) ποδηλάτων για τις ανάγκες μετακίνησης στο κεντρικό κτίριο του Δημαρχείου
* δύο (2) ποδηλάτων για τις ανάγκες μετακίνησης στις Διευθύνσεις Τεχνικών Υπηρεσιών και Υπηρεσίας Δόμησης, του Δήμου
* δύο (2) ποδηλάτων για τις ανάγκες μετακίνησης της Δημοτικής Αστυνομίας
* ενός (1) ποδηλάτου για τις ανάγκες μετακίνησης των υπαλλήλων του Κέντρου Κοινότητας
* ενός (1) ποδηλάτου για τις ανάγκες μετακίνησης των υπαλλήλων του Κοινωνικού Παντοπωλείου και Κοινωνικού Φαρμακείου

 Η προμήθεια των ποδηλάτων είναι συνολικού κόστους 2.000**,00** €, συμπεριλαμβανομένου του ΦΠΑ και με πίστωση που υπάρχει στον Προϋπολογισμό εξόδων του Δήμου με **Κ.Α. 15-7132.0001** με τίτλο «Προμήθεια κοινόχρηστων ποδηλάτων»

Θα εκτελεστεί δε σύμφωνα με τις διατάξεις του Ν. 4412/2016. Το CPV της προμήθειας είναι 34430000-0

Ο προϋπολογισμός των ειδών και η αναλυτική περιγραφή των τεχνικών χαρακτηριστικών κάθε είδους παρουσιάζεται όπως παρακάτω.

Η διάρκεια της σύμβασης θα είναι 30 ημέρες, από την ημερομηνία υπογραφής της.

Η ψήφιση της πίστωσης, θα γίνει μέσα στο οικονομικό έτος 2018.

Όλα τα προϊόντα θα είναι αρίστης ποιότητας εγκεκριμένων εταιριών, με τις ανάλογες πιστοποιήσεις της κείμενης νομοθεσίας και θα πληρούν τους όρους υγιεινής και ποιότητας όπως αυτοί καθορίζονται από την σχετική Ελληνική ισχύουσα νομοθεσία και την ΕΕ, θα είναι της απόλυτης αρεσκείας του φορέα, χωρίς ο προμηθευτής να μπορεί να επικαλεσθεί για όφελός του οποιαδήποτε τυχόν ασάφεια.

**ΤΕΧΝΙΚΕΣ ΠΡΟΔΙΑΓΡΑΦΕΣ**

* Είναι εμφανώς αναγνωρίσιμα, με χαρακτηριστικό χρώμα λευκό, όπου στον σκελετό θα αναγράφεται η φράση «ΔΗΜΟΣ ΚΑΡΔΙΤΣΑΣ»
* Τροχοί 28”
* Είναι χαμηλής εισόδου, για να είναι εύκολα στη χρήση από αμφότερα τα φύλα, εκτός από τα 2 ποδήλατα της Δημοτικής Αστυνομίας που θα είναι ανδρικού τύπου
* Αντιβανδαλιστική και αντικλεπτική προστασία για τους τροχούς που δεν επιτρέπει την απόσπασή τους χωρίς ειδικά εργαλεία
* Λασπωτήρες εμπρός και πίσω
* Απαιτείται σχάρα για τη μεταφορά ελαφριάς τσάντας στο πίσω μέρος του ποδηλάτου, με δυνατότητα μεταφοράς περιορισμένου βάρους και εμπρόσθιο καλάθι, για να μην επιβαρύνεται η οδηγησιμότητά του. Στο ένα (1) από τα δύο (2) ποδήλατα που προορίζονται για τη Δ/νση Τεχνικών Υπηρεσιών και Υπηρεσία Δόμησης το καλάθι θα είναι μεγαλύτερο σε μέγεθος, για τη μεταφορά φακέλων αρχείων.
* Στα ποδήλατα της Δημοτικής Αστυνομίας απαιτείται η ύπαρξη χώρου στο πίσω μέρος του ποδηλάτου, ο οποίος θα διαθέτει δύο επίπεδες ή σχεδόν επίπεδες επιφάνειες η μία ορατή από την αριστερή πλευρά και η άλλη ορατή από τη δεξιά πλευρά του ποδηλάτου, όπου θα απεικονίζεται το σήμα της Δημοτικής Αστυνομίας. Οι επιφάνειες θα προσαρμοστούν στις βάσεις δεξιά και αριστερά της σχάρας, στον πίσω τροχό. Η κάθε μία από τις δύο επιφάνειες θα πρέπει να είναι 100% ορατή από την αντίστοιχη πλευρά του ποδηλάτου ώστε η θέασή της να μην παρεμποδίζεται καθόλου από τυχόν στηρίγματα της σχάρας ή άλλων εξαρτημάτων του ποδηλάτου. Επίσης στον σκελετό του ποδηλάτου και πιο συγκεκριμένα στο οριζόντιο τμήμα του σκελετού, θα αναγραφεί η φράση «ΔΗΜΟΣ ΚΑΡΔΙΤΣΑΣ», ενώ στο κεκλιμένο τμήμα του σκελετού, θα αναγραφεί η φράση «ΔΗΜΟΤΙΚΗ ΑΣΤΥΝΟΜΙΑ». Στα ποδήλατα αυτά δεν θα τοποθετηθεί εμπρόσθιο καλάθι.
* Πλαίσιο από αλουμίνιο για μείωση του βάρους και αντισκωριακή προστασία, να μπορούν να φέρουν το διακριτικό χρώμα και άλλα σημάδια που θα επιλέξει ο Δήμος
* Χρήση ανοξείδωτων υλικών στον μεγαλύτερο δυνατό βαθμό (ζάντες, ακτίνες, ντίζα σέλας, τιμόνι, μπουλόνια τροχών). Ο υποψήφιος Προμηθευτής του Συστήματος θα πρέπει να διευκρινίσει ποια εξαρτήματα δεν είναι ανοξείδωτα
* Χρήση μπουλονιών με ειδικό αντικλεπτικό σχεδιασμό (δεν ανοίγουν με συνηθισμένο κλειδί)
* Σέλα από ανατομικό ανθεκτικό υλικό, μη αποσπώμενη, με σύστημα ρύθμισης του ύψους
* Τιμόνι ρυθμιζόμενο
* Φώτα Led εμπρός και πίσω με μπαταρίες
* Προστατευτικό αλυσίδας
* Ανακλαστικά στους τροχούς
* Πετάλια με ανακλαστήρες
* Τουλάχιστον 6 ταχύτητες στον πίσω τροχό
* Κουδούνι
* Στήριγμα (Stand)

 **ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |
| --- | --- |
| **ΠΕΡΙΓΡΑΦΗ ΠΡΟΜΗΘΕΙΑΣ** | **ΣΥΝΟΛΟ ΔΑΠΑΝΗΣ** |
| Προμήθεια ποδηλάτου (ΤΕΜ) |  201,612 |
| Άθροισμα 8 Τεμαχίων (€) | 1.612,90 |
| Προστίθεται Φ.Π.Α. 24%  |  387,10 |
| **ΣΥΝΟΛΟ ΔΑΠΑΝΗΣ (€)** | **2.000,00** |

|  |  |
| --- | --- |
|  **ΘΕΩΡΗΘΗΚΕ** |  |
| **Ο ΠΡΟΪΣΤΑΜΕΝΟΣ ΔΙΕΥΘΥΝΣΗΣ** **ΒΑΙΟΣ ΑΝΥΦΑΝΤΗΣ**  | **Η ΣΥΝΤΑΞΑΣΑ** **ΝΑΤΑΛΙΑ ΤΖΕΛΛΟΥ** |